joelniklaus/EU_Wikipedias huggingface dataset:
Hildén

Hildén tai Hilden on seuraavien henkilöiden sukunimi:

 Aarne Hilden, suomalainen sanoittaja ja laulaja
 Aili Hildén (1898–1984), suomalainen näyttelijä
 Alma Hildén (1873–1940), suomalainen kirjailija
 Anders Hilden (k. 1918), suomalainen punakaartilaispäällikkö
 Antti Hildén (s. 1981), suomalainen jääkiekkoilija
 Arthur Hildén (1857–1918), suomalainen agronomi ja maanviljelysneuvos
 Berndt Erik Konstantin Hildén (1822–1892), suomalainen juristi, pormestari ja valtiopäivämies
 Heikki Hildén (1914–1978), suomalainen yrittäjä ja yritysjohtaja, kauppaneuvos
 Henrik Hildén (1884–1932), suomalainen kirjailija ja esteetikko
 Joni Hildén (s. 1981), suomalainen urheilutoimittaja ja urheilun taustatoimija
 Johan Viktor Hildén (1861–1903), suomalainen maanviljelijä ja valtiopäivämies
 Jukka Hildén (s. 1980), suomalainen näyttelijä, Duudsonit-ryhmän johtohahmo
 Jukka Hildén, vesiliikenneyhtiö Päijänne-Risteilyt Hildenin perustaja
 Jukka Tapio Hilden (1955–2011), suomalainen murhaaja ja elinkautisvanki
 Jytte Hilden (s. 1942), tanskalainen poliitikko ja ministeri
 Kaarlo Hildén (1886–1963), suomalainen taidegraafikko
 Kaarlo Hildén  (1893–1960), suomalainen maantieteilijä ja antropologi, talousmaantieteen professori ja Kauppakorkeakoulun rehtori
 Kaarlo Hildén (1902–1984), suomalainen yritysjohtaja ja kauppaneuvos
 Kaarlo Hildén, Taideyliopiston rehtori, Sibelius-akatemian klassisen musiikin osaston dekaani
 Karin Hildén (1896–1968), suomalainen taidemaalari
 Karl August Hildén (1853–1924), suomalainen kirkkoherra ja kaupunkilähetyksen puheenjohtaja
 Kate Hildén (1880–1975), suomenruotsalainen kirjailija ja kääntäjä
 Konrad Hildén (1869–1916), suomalainen kansakoulujen ylitarkastaja ja oppikirjojen tekijä
 Lempi Hildén (1917–2006), suomalainen toimitusjohtaja ja kauppaneuvos
 Leo Hildén (1876–1945), suomalainen insinööri, päätoimittaja ja kansanedustaja (SDP), Berndt Erik Konstantin Hildénin poika
 Matias Hilden (s. 1987), Puumalan kunnanjohtaja
 Olavi Hildén (1932–1994), suomalainen lintutieteilijä
 Olivia Hildén, o.s. Gonzales, Chachi Gonzales (s. 1996), yhdysvaltalainen tanssija, koreografi ja näyttelijä
 Paavo Hildén (1901–1959), suomalainen moukarinheittäjä
 Raili Hildén (s. 1944), Heinolan kaupunginhallituksen ent. puheenjohtaja
 Sara Hildén (1905–1993), suomalainen liikenainen ja taidemesenaatti, Sara Hildénin taidemuseon perustaja
 Sven Hildén (1889–1934), suomalainen näyttelijä ja ohjaaja
 Uno Hildén (1890–1951), suomalainen poliitikko (RKP)

Entisenä sukunimenä
 Kaarlo Kaiharju (e. Hildén; 1891–1960), suomalainen jääkäri
 Alli Paasikivi (o.s. Hildén; 1879–1960), tasavallan presidentin puoliso
 Lauri Palojärvi (vuoteen 1906 Hildén; 1887–1944), suomalainen maanviljelysneuvos, Johan Viktor Hildénin poika
 Martti Palojärvi (vuoteen 1906 Hildén; 1889–1939), suomalainen juristi ja pankinjohtaja, Johan Viktor Hildénin poika
 Niilo Hilke (vuoteen 1935 Hildén; 1909–1988), suomalainen yrittäjä, yritysjohtaja ja kauppaneuvos
 Väinö Palojärvi (vuoteen 1906 Hildén; 1894–1955), suomalainen kenraalimajuri, Johan Viktor Hildénin poika
 Aarni Penttilä (vuoteen 1919 Hildén; 1899–1971), suomalainen kielitieteilijä
Sirola

Sirola on suomalainen sukunimi, joka on muun muassa seuraavilla henkilöillä:

 Aili Sirola (1905–1994), kansakoulunopettaja ja runoilija
 Erika Sirola (s. 1998), laulaja ja muusikko
 Hannes Sirola (1890–1985), voimistelija
 Harri Sirola (1958–2001), kirjailija
 Irma Kerppola-Sirola (s. 1930), lääkäri ja kirjailija
 Jouko Sirola (s. 1963), kirjailija
 Leander Sirola (1871–1960), kansanedustaja (SDP)
 Mandi Sirola (1881–1965), vasemmistovaikuttaja, Yrjö Sirolan puoliso
 Martti Sirola (s. 1947),  kuvittaja, sarjakuvapiirtäjä ja kirjailija
 Peki Sirola, rumpali, Hanoi Rocks-yhtyeen jäsen
 Veli-Pekka Sirola (s. 1953), koripalloilija
 Yrjö Sirola (1876–1936), kirjailija ja vasemmistopoliitikko, jonka mukaan on nimetty:
 Yrjö Sirolan Säätiö
 Sirola-opisto, vuosina 1946–1994 toiminut kansanopisto
Neutroniaktivointi

Neutronaktivointi on prosessi, jossa aine altistetaan neutronisäteilylle. Käsittelyn ansiosta materiaalin atomiytimet kaappaavat vapaita neutroneja päätyen viritystilaan. Yleensä virittynyt tila on lyhytikäinen ja ydin hajoaa säteillen. Esimerkiksi indiumin (In) neutronikaappausprosessi ja purkautuminen tapahtuvat seuraavasti:

.

Edellä * tarkoittaa metastabiilia tilaa,  on ytimestä irtoava elektroni eli beetahiukkanen ja  on antineutriino. Viritystilan purkautuessa indiumatomi muuttuu tinaksi. 

Muissa tapauksissa ja riippuen neutronin kineettisestä energiasta, neutronisieppaus voi aiheuttaa fission. Esimerkiksi yksi tällainen fissioon johtava reaktio: 

.

Paikoissa, joissa neutronivuo on tiheä, kuten ydinreaktoreiden ytimissä, neutroniaktivointi aiheuttaa materiaalien eroosiota. Kyseiset materiaalit luokitellaan matala-aktiiviseksi jätteeksi reaktorin purkamisen yhteydessä. Tietyt materiaalit ovat alttiimpia neutroniaktivaatiolle kuin toiset, joten sopivasti valituilla materiaaleilla neutroniaktivaation ongelmia voidaan vähentää.

Lähteet

Aiheesta muualla 
Handbook on Nuclear Activation Cross-Sections, IAEA, 1974

Radioaktiivisuus
Säteily
Río Negron maakunta

Río Negron maakunta () on Patagonian alueella Argentiinassa sijaitseva maakunta. Se on pinta-alaltaan 203 013 neliökilometriä ja sen asukasluku oli vuonna 2010 yhteensä 633 374. Sen naapurimaakuntia ovat pohjoisesta myötäpäivään lueteltuna La Pampa, Buenos Aires, Chubut, Neuquén ja Mendoza. Maakunnan pääkaupunki on noin 53 000 asukkaan Viedma (2010).

Lähteet

Aiheesta muualla 

 Río Negron viralliset verkkosivut

Argentiinan maakunnat
Saltan maakunta

Saltan maakunta () on Argentiinan pohjoisosassa sijaitseva maakunta. Se on pinta-alaltaan 155 488 neliökilometriä ja sen asukasluku oli vuonna 2010 yhteensä 1 215 207. Saltan naapurimaakuntia ovat idästä myötäpäivään lueteltuna Formosa, Chaco, Santiago del Estero, Tucumán, Catamarca ja Jujuy. Maakunnan pääkaupunki on noin 550 000 asukkaan Salta (2010).

Lähteet

Aiheesta muualla 

 Saltan viralliset verkkosivut

Argentiinan maakunnat
Tulimaan, Etelämantereen ja Etelä-Atlantin saarten provinssi

Tulimaa, Etelämantereen sektori ja Etelä-Atlantin saaret () on Argentiinan eteläisin maakunta. Siihen kuuluu Tulimaan suurimman saaren Isla Grande de Tierra del Fuegon itäinen osa. Lisäksi Argentiinan aluevaatimuksiin kuuluu Falklandinsaaret, Etelä-Georgia ja Eteläiset Sandwichsaaret, sekä Argentiinan aluevaatimuksiin kuuluva Antarktiksen alue. Maakunta on pinta-alaltaan 21 571 neliökilometriä ja sen asukasluku oli vuonna 2010 yhteensä 126 190. Maakunnan pääkaupunki on noin 62 000 asukkaan Ushuaia (2010).

Lähteet

Aiheesta muualla 

 Maakunnan viralliset verkkosivut

Argentiinan maakunnat
Master of Sparks

Master of Sparks on blues rock -yhtye ZZ Topin kappale vuodelta 1973. Kappale julkaistiin albumilla Tres Hombres. Se on kokonaan kitaristi-solisti Billy Gibbonsin tekemä.

Kappale edustaa groovaavaa blues rockia. Se alkaa raskaalla kitarariffillä, joka muuttuu kuitenkin rauhalliseksi Gibbonsin laulun alkaessa. Tämän jälkeen kappaleessa kuullaan kitarariffi, jonka jälkeen Gibbons jatkaa lauluaan kahden säkeistön verran, ja sitten kappale päättyy.

Kappaleen sanoitukset 

”Master of Sparksin” sanoitus kertoo Gibbonsin ystävästä, joka asui maatilalla Houstonin lähistöllä. Maatilalla työskentelevä hitsaaja (mainitaan kappaleessa nimellä ”slim”) rakensi teräshäkin, jossa oli ovi ja sisällä lentokoneen istuin. Eräänä päivänä häkki hitsattiin kiinni lava-auton takaosaan, Gibbonsin ollessa sen sisällä, ja seuraavana yönä lava-autolla lähdettiin ajamaan maantielle. Lava-auto veti häkkiä mukanaan, kunnes se irtosi ja kulki vielä senkin jälkeen yli sadan jaardin matkan. Gibbons selvisi tapahtumasta, ja hänet nimitettiin ”kipinöiden mestariksi” (Master of Sparks). Nimi tuli lava-auton vetämän häkin aiheuttamista kipinöistä.

Vastaanotto 
”Master of Sparks” on saanut kriitikoilta hyvän vastaanoton. Esimerkiksi Billboard-musiikkilehdessä Tres Hombres -albumin arvioinut kriitikko pitää kappaletta yhtenä albumin parhaista, kun taas sputnikmusic.com sivuston arvostelija kommentoi: ”Kappale ei ole albumin paras, mutta hyvä kuitenkin.” Myös warr.org-sivuston arvostelija kehuu kappaleen kitaransoittoa. Hän kirjoittaa, että ”Gibbons on ottanut kappaleessa ison askelen eteenpäin soolojen suhteen”.

Arvosteluja
 Sputnikmusic.com ()

Julkaisut ja esittäminen 
”Master of Sparks” on julkaistu Tres Hombresin kaikkien 14 eri painoksen lisäksi yhtyeen kokoelma-albumeilla  ZZ Top Six Pack sekä Chrome, Smoke & BBQ. Yhtye ei ole koskaan esittänyt kappaletta kiertueella.

Kokoonpano 
 Billy Gibbons – laulu ja kitara
 Dusty Hill – bassokitara
 Frank Beard – rummut

Lähteet

Aiheesta muualla 
 Sound-lehden kirjoitelma kappaleesta.

ZZ Topin kappaleet
Vuoden 1973 kappaleet
Ex Oriente Lux

Ex Oriente Lux on puolalaisen death/black metal -yhtye Asgaardin kolmas studioalbumi, joka on julkaistu vuonna 2001.

Kappaleet

Kokoonpano
 Przemysław Olbryt - laulu
 Bartłomiej Kostrzewa - kitara
 Roman Golębiowski - rummut
 Wojciech Kostrzewa - syntetisaattori
 Honorata Stawicka - viulut

Lähteet

Aiheesta muualla
 

Asgaardin albumit
Vuoden 2001 albumit
XIII Voltum Lunae

XIII Voltum Lunae on puolalaisen death/black metal -yhtye Asgaardin neljäs studioalbumi, joka on julkaistu vuonna 2002.

Kappaleet

Kokoonpano
 Quazarre – laulu
 Bartłomiej Kostrzewa – kitara
 Jacek Monkiewicz – bassokitara
 Roman Golębiowski – rummut
 Wojciech Kostrzewa – kosketinsoitin
 Honorata Stawicka – viulu

Lähteet

Aiheesta muualla
 

Asgaardin albumit
Vuoden 2002 albumit
EyeMDX-tasy

EyeMDX-tasy on puolalaisen black/death metal -yhtye Asgaardin viides studioalbumi, joka on julkaistu vuonna 2004.

Kappaleet

Kokoonpano
 Quazarre – laulu
 Bartłomiej Kostrzewa – kitara
 Jacek Monkiewicz – bassokitara
 Roman Golębiowski – rummut
 Wojciech Kostrzewa – kosketinsoitin

Lähteet

Aiheesta muualla
 

Asgaardin albumit
Vuoden 2004 albumit
Rawson (Argentiina)

Rawson  on Chubutin maakunnan pääkaupunki Argentiinan eteläosassa. Vuonna 2010 kaupungissa oli 25 500 asukasta.
Kaupunki on perustettu  vuonna 1865 ja siitä tuli provinssin pääkaupunki 1957. Se sijaitsee Atlantin rannikolla Chubutjoen laaksossa. Talvella lämpötila on 0–15 °C, kesällä jopa 38 °Ca.

Lähteet

Aiheesta muualla 

Argentiinan kaupungit
The God that Failed

The God that Failed on Metallican vuonna 1991 julkaistun Metallican kymmenes kappale. Sitä ei koskaan ole julkaistu singlenä, mutta se oli ensimmäinen livenä kuultu kappale albumilta. Kappale on Metallican ensimmäinen, jossa kitarat ja bassokitara ovat D# Standard-vireessä.

Kappaleen taustaa 
James Hetfield kuvaili kappaletta "hienona... Hitaana, raskaana ja rumana." Soolokitaristi Kirk Hammett kertoo kappaleen soolosta: "Olin jo saanut soolon valmiiksi, mutta se ei sopinut, koska se oli liian bluesmainen." Hammettin mukaan hän teki soolon tuottaja Bob Rockin kanssa. He sävelsivät yhdessä melodian, johon Hammett tahtoi lisätä harmonian, mutta Rockin mielestä se olisi tehnyt kappaleesta liian "nätin". Sen sijaan hän ehdotti kitaristille, että hän soittaisi melodian oktaavia ylempää. Lopullinen kitarasoolo tarttui albumille lukuisten yritysten tuotoksena. Hammett pitää kappaleen sooloa albumin parhaana.

Kappaleen teema käsittelee uskoa, ja ihmisen luottamusta siihen. Sanoitukset kuvaavat Hetfieldin tuskaa hänen äitinsä kuoleman olosuhteista. Hän kuoli syöpään kieltäydyttyään hoidosta, uskoen Jumalan parantavan hänet. Hetfield uskoi, että jos hän ei olisi seurannut Kristillistä tiedettä ja olisi suostunut syöpähoitoon, hän olisi voinut selvitä.

Monet ateistijärjestöt ihailevat kappaletta sen sisällön vuoksi.

Kokoonpano 
 James Hetfield – rytmikitara, laulu
 Lars Ulrich – rummut
 Kirk Hammett – soolokitara
 Jason Newsted – basso, taustalaulu

Vuoden 1991 kappaleet
Metallican kappaleet
Corrientes

Corrientes  on Corrientesin maakunnan pääkaupunki Argentiinan pohjoisosassa. Vuonna 2010 kaupungissa oli 366 900 asukasta. 

Kaupunki sijaitsee Paranájoen varrella.

Lähteet

Aiheesta  muualla 
Kaupungin kotisivu 

Argentiinan kaupungit
San Miguel de Tucumán

San Miguel de Tucumán on Tucumánin maakunnan pääkaupunki pohjoisessa Argentiinassa. Kaupungin asukasluku oli vuonna 2010 yhteensä noin 585 000.

Kaupunki perustettiin vuonna 1565 ja se on Argentiinan tärkein sokeriruo'on tuotanto- ja myyntialue.

Lähteet

Aiheesta muualla 

 Kaupungin viralliset verkkosivut 

Argentiinan kaupungit
Paraná (Argentiina)

Paraná  on Entre Ríosin maakunnan  pääkaupunki Argentiinan pohjoisosassa. Vuonna 2010 kaupungissa oli 266 000 asukasta. 

Kaupunki sijaitsee Paranájoen varrella.

Lähteet

Aiheesta muualla 

Kaupungin kotisivu  

Argentiinan kaupungit
Cyril Pedrosa

Cyril Pedrosa (s. 22. marraskuuta 1972 Poitiers, Ranska) on ranskalainen sarjakuvantekijä.

Pedrosalta on suomennettu albumit Kolme varjoa (2007), Ekoloogiset (valikoima alkuteoksista 2008–2009) ja Portugali (2020).

Suomennetut albumit

Lähteet

Aiheesta muualla 
 S. Santikko: Kolme varjoa Kvaak.fi 5.10.2010.
 Matti Komulainen: Uhka kasvattaa elämään Turun Sanomat 14.10.2010.
 Juha Mäkinen: Kolme varjoa Keskisuomalainen 20.10.2010.
 Heikki Jokinen: Lapsuus loppuu varjoihin Helsingin Sanomat 5.12.2010.
 S. Santikko: Vihreä perhe Kvaak.fi 30.8.2011.
 S. Santikko: Cyril Pedrosa, taiteilija Kvaak.fi 18.9.2011.
 Elsi Hyttinen: ”Kukaan ei ole täydellinen” Voima 18.10.2011.
 Ville Hänninen: Mies vailla menneisyyttä Kiiltomato.net. 19.1.2021.

Ranskalaiset sarjakuvantekijät
Vuonna 1972 syntyneet
Elävät henkilöt
Divertimento

Divertimento on soitinmusiikin muoto, joka on luonteeltaan kamari- tai sinfonisen musiikin ja kevyehkön ulkoilmamusiikin välimuoto.

Divertimenton osat ovat yleensä melko lyhyitä. Joskus ne saattavat olla viihteellisiä ja joskus vakavia. Teosta kehystää joskus kaksi marssia. Niistä ensimmäinen soitetaan muusikkojen tullessa esiintymään ja jälkimmäinen pois lähtiessä.

Divertimentonin parhaita taitajia olivat Mozart ja Haydn.

Läheiset lajityypit 
Läheisiä lajityyppejä ovat serenadi, kassaatio ja nokturno.

Lähteet 

Taidemusiikin muodot
Italiankieliset sanat ja sanonnat
Serenadi

Serenadi (ital. serenata) on iltamusiikkia, joka esitetään tervehdyksenä. Tunnetuin tapa on esittää se ihaillun naisen parvekkeen alla. Se on luonteeltaan kamari- ja orkesterimusiikin välimuoto.

Serenadi on alkujaan 1700-luvun musiikkia. Soitinsävellyksenä se on syklistä. Tunnetuin serenadinmusiikin taitaja oli Mozart.

Läheiset lajityypit 
Läheinen lajityyppi on nokturno.

Lähteet 

Taidemusiikin muodot
9 Digits

9 Digits on Martina Aitolehden ensimmäinen soolosingle sekä ensimmäinen single maaliskuun lopussa 2011 julkaistulta Martina -nimiseltä albumilta. Kappaleen on säveltänyt ja sanoittanut DJ Mobster, Henrik Tala  ja Milos Rosas. Single sai ensiesityksensä 28. tammikuuta 2011 suorassa Korkojen kera -lähetyksessä, jossa Martina esitti kappaleen yhdessä Dazzling Ladies -tanssiryhmänsä kanssa. Päivää myöhemmin 29. tammikuuta 2011 single julkaistiin digitaalisesti.

”9 Digitsin” saama vastaanotto oli hyvin negatiivinen. Findancen kriitikko Antti Niemelä kuvaili singlen tuotantoa tasokkaaksi ja arveli, että "oikean artistin kanssa kertosäekin oltaisiin ehkä saatu pelaamaan". Niemelä kuitenkin moitti Aitolehden laulusuoritusta ja piti tämän aiempaa julkisuutta painolastina. Viihdelehti Staran arvostelu kehui kappaleen tarttuvaa kertosäettä mutta valitteli latteaa masterointia ja mielikuvituksetonta sävellystä.

Kappaleet

Listasijoitukset

Lähteet 

Vuoden 2011 kappaleet
Martina Aitolehden kappaleet
Pertti Mutka

Pertti Mutka (9. marraskuuta 1936 Sääminki – 1. tammikuuta 2011 Savonlinna) oli Savonlinnan kaupungin matkailupäällikkö. Hän oli vaikuttamassa Savonlinnan oopperajuhlien uuteen tulemiseen 1960-luvun puolivälissä ja toimi sen jälkeen juhlien toiminnanjohtajana.

Mutka kirjoitti 1955 ylioppilaaksi Savonlinnan lyseosta ja suuntautui toimittajaksi vuosiksi 1955–1965. Hän työskenteli kulttuuritoimittajana ja ryhtyi siinä tehtävässä edistämään Oopperajuhlien uutta tulemista. Hän oli juhlien ensimmäinen toiminnanjohtaja 1966–1971. Hän työskenteli myös vuodesta 1966 alkaen hänelle räätälöidyssä virassa Savonlinnan matkailupäällikkönä aina eläkkeelle jäämiseen 1999 asti.

Mutka opetti matkailuopistoissa Porvoossa, Helsingissä ja Savonlinnassa. Hän toimi luennoitsijana ja kirjoitti artikkeleita alan julkaisuihin. Hän toimi myös Euroopan matkailujohtajien järjestössä. Hän oli Savonlinnan kaupunginvaltuuston jäsen 1977–1996 kokoomuksen ryhmässä..

Mutkaa on luonnehdittu valtakunnallisesti tunnetuksi värikkääksi persoonaksi.

Julkaisut
Pertti Mutka, Matti Valkonen, Kylpyläelämää "onnellisten saarilla", satavuotias Savonlinnan kylpylaitos, 1996
Savonlinna, teksti Jussi Jäppinen, Pertti Mutka; valokuvat Jussi Jäppinen ja Kalervo Ojutkangas ym., Gummerus, 1981.
Vanhuudessakaan ei veljeä jätetä: Savonlinnan sotainvalidit ry:n kuusi vuosikymmentä 1942-2002 Savonlinnan sotainvalidit, 2002

Palkinnot ja tunnustukset
Matkailutoimittajien killan palkinto elämäntyöstä 2010

Lähteet 

Suomalaiset toimittajat
Vuonna 1936 syntyneet
Vuonna 2011 kuolleet
Monica Ali

Monica Ali (s. 20. lokakuuta 1967) on brittiläis-bangladeshilainen kirjailija. Hänen esikoisromaaninsa Brick Lane ilmestyi vuonna 2003.

Elämä 
Ali syntyi Dhakassa, Bangladeshissa. Hänen isänsä oli bengalilainen ja äitinsä englantilainen. Ali muutti Boltoniin Englantiin kolmevuotiaana, ja kasvoi siellä. Ali meni Bolton Schooliin ja opiskeli Wadham Collegessa. 

Ennen kirjailijanuraansa Ali työskenteli kahdessa kustantamossa.

Hän asuu Etelä-Lontoossa miehensä Simonin ja heidän kahden lapsensa, Felixin ja Shumin, kanssa.

Brick Lane
Brick Lane, joka nimettiin Lontoon sydämessä bangladeshilaisessa yhteisössä sijaitsevan kadun mukaan, seuraa Nazneen-nimisen naisen elämää. Hän muuttaa Lontooseen 18-vuotiaana, osaten englannista vain sanat "anteeksi" ja "kiitos", mennäkseen naimisiin vanhemman miehen, Chanun, kanssa.

Kirjasta tehtiin saman niminen elokuva vuonna 2007.

Teokset 
 
Alentejo Blue, kesäkuu 2006
In The Kitchen, huhtikuu 2009

Lähteet

Aiheesta muualla
Brick Lane’s reluctant queen of outrage from Sunday Times, 18th Nov 2007
Biography from the international literature festival berlin
Interview with Monica Ali at Minnesota Public Radio

Bangladeshilaiset kirjailijat
Brittiläiset kirjailijat
Vuonna 1967 syntyneet
Elävät henkilöt
Ryan Briscoe

Ryan Briscoe (s. 24. syyskuuta 1981 Sydney) on australialainen moottoriurheilija. Nykyään hän kilpailee IndyCar-sarjoissa.

Ura
Briscoe aloitti uransa kartingissa vuonna 1993. Voitettuaan Australian, Pohjois-Amerikan ja Italian sarjojen mestaruudet, Briscoe siirtyi Formula Renault -sarjaan vuonna 2000. Vuonna 2001 hän voitti Italian sarjan mestaruuden ja sijoittui neljänneksi Eurocup-sarjassa. Vuonna 2002 Briscoe toimi Toyota-tallin testikuljettajana kaudella 2002. Samana vuonna hän kilpaili Saksan F3- ja F3000-sarjoissa huonolla menestyksellä. Vuonna 2003 Briscoe voitti Formula 3 Euroseries -sarjan mestaruuden. Vuonna 2004 hän toimi Toyotan kolmoskuljettajana ajaen testejä Unkarin, Belgian, Italian, Kiinan ja Brasilian kilpailujen perjantaiharjoituksissa korvaten Ricardo Zontan. Vuonna 2005 Briscoe kilpaili Indy Racing League -sarjassa. Hän sijoittui myös kymmenenneksi Indianapolis 500 -kilpailussa. Hän osallistui myös Daytonan 24 tunnin ajoon. Hän edusti myös Australiaa A1 Grand Prix -sarjassa kausina 2005–2006 ja 2006–2007 saavuttaen kaksi kolmossijaa. Syyskuussa 2005 Briscoe joutui onnettomuuteen Chicagoland Speedwayllä, kun hänen autonsa osui Michael Andrettin autoon ja lensi päin betonimuuria. Briscoe mursi molemmat solisluunsa, mutta hän pääsi sairaalasta 8 päivää myöhemmin. Oltuaan 8 viikkoa sairauslomalla Briscoe palasi Champ Car -sarjaan vuonna 2006. Vuonna 2007 Briscoe kilpaili American Le Mans Series -sarjassa sijoittuen viidenneksi. Vuosina 2008–2010 Briscoe jatkoi Indycar-sarjoissa. Hän sijoittui sarjan kolmanneksi vuonna 2009.

Formula 1 -tulokset 

* Japanin GP:ssä 2004 Briscoen oli tarkoitus ajaa harjoituksissa, mutta hänellä oli käytössä rajallinen määrä erittäin märälle kelille tarkoitettuja renkaita, jonka vuoksi hän ei päässyt ajamaan kierrostakaan.

Formula 3000 -tulokset

Lähteet

Aiheesta muualla 

Australialaiset autourheilijat
American Le Mans Series -kuljettajat
Vuonna 1981 syntyneet
Elävät henkilöt
For Destroy the Lament

For Destroy the Lament on puolalaisen doom/death metal -yhtye Neolithicin ensimmäinen studioalbumi, joka on julkaistu vuonna 1996.

Kappaleet

Kokoonpano
 Piotr Wtulich – kitarat, laulu
 Mirosław Szymańczak – kitarat
 Michał Sarnowski – bassokitara
 Janusz Jastrzebowski – rummut
 Michał Stefaniak – kosketinsoitin

Lähteet

Aiheesta muualla
 

Vuoden 1996 esikoisalbumit
Neolithicin albumit
Neolithic (albumi)

Neolithic on puolalaisen metalliyhtye Neolithicin EP-levy, joka on julkaistu vuonna 1997.

Kappaleet
1970 Avenue
Night Insane City
Nowhen, Nowhere
Ewry Sunday People
Newborn - Reborn
The Short Human Story
Sunshine of Your Love (Vuoden 2003 uusintapainoksen bonuskappale)

Lähteet

Aiheesta muualla
 

Vuoden 1997 EP:t
Neolithicin albumit
Richard Lenski

Richard Lenski (s. 13. elokuuta 1956) on yhdysvaltalainen evoluutiobiologi. Hänen isänsä on sosiologi Gerhard Lenski. Hän suoritti BA-tutkinnon Oberlin Collegessa 1976 ja sai PhD-arvon Pohjois-Carolinan yliopistossa 1982. Hän on American Academy of Microbiologyn ja American Academy of Arts and Sciencesin jäsen ja hän on Michiganin osavaltionyliopistossa mikrobiekologian professori. Lenskille myönnettiin 1996 MacArthur Fellowship, 2006 hänet valittiin Yhdysvaltain tiedeakatemiaan. 

Lenskin tunnetuimpia tutkimusaiheita on E. coli -bakteerin evoluutio ja tutkimustyö digitaalisten organismien parissa. Hän oli yhtenä perustajan, kun vuonna 2010 perustettiin NSF Science and Technology Center for the Study of Evolution in Action, lyhyemmin BEACON Center.

Lähteet

Aiheesta muualla
 E. coli Long-term Experimental evolution site 
 BEACON Center for the Study of Evolution in Action
 News release from Michigan State University
 The Loom : A New Step In Evolution

Yhdysvaltalaiset biologit
Evoluutiobiologit
Vuonna 1956 syntyneet
Elävät henkilöt
Team 666

Team 666 on puolalaisen metalliyhtye Neolithicin toinen EP-levy, joka on julkaistu vuonna 2003.

Kappaleet

Kokoonpano
 Maciej Taff – laulu
 Kay – kitara, laulu
 Art – kitara
 Orion – basso
 Daray – rummut

Lähteet

Aiheesta muualla
 

Vuoden 2003 EP:t
Neolithicin albumit
My Beautiful Enemy

My Beautiful Enemy on puolalaisen metalliyhtye Neolithicin toinen studioalbumi, joka on julkaistu vuonna 2003.

Albumin digipack-versio sisältää yhtyeen Neolithic-EP:n kappaleet.

Kappaleet

Lähteet

Aiheesta muualla
 

Neolithicin albumit
Vuoden 2003 albumit
Amaury Vassili

Amaury Vassili Chotard (s. 8. kesäkuuta 1989 Rouen, Ranska) on ranskalainen oopperalaulaja, joka kuvailee musiikkityyliään lyyriseksi popiksi eli lyyrisen oopperan ja popin sekoitukseksi. Hän on maailman nuorin ammattilaistenori. Vassilin esikoisalbumi Vincero on julkaistu myös Suomessa muualla Euroopassa sekä Kanadassa ja Etelä-Afrikassa. Laulajan albumia on myyty pelkästään Ranskassa yli tuplaplatinalevyrajan, 250 000 kappaletta..

Vassilin ensimmäiseen Suomenvierailuun vuonna 2010 kuului esiintyminen television Pitkä kuuma kesä -ohjelmassa. Saman vuoden marraskuussa hän julkaisi uuden albumin.

Vassili edusti Ranskaa Saksan Düsseldorfissa pidettävissä vuoden 2011 Eurovision laulukilpailussa. 
Ranska oli automaattisesti mukana loppukilpailussa 14. toukokuuta..

Elämäkerta 
Vassili nousi julkisuuteen ranskalaisen televisiotuottaja Daniel Moynen avustuksella, joka tutustui Vassiliin etsiessään netin avulla uusia tähtiä. Hän ihastui silloin 16-vuotiaan tenorin upeaan ääneen ja karismaan. Vassilin esikoisalbumi julkaistiin vuonna 2009 Ranskassa.

Vassilin oma musiikkimaku on hyvin laaja. Hän kuuntelee klassisen musiikin ohella niin Coldplayta, Musea kuin The Beatlesia ja Bob Marleya. Laaja musiikkimaku kuuluu jo Vassilin esikoisalbumilla. Ääni ja karisma pääsevät oikeuksiin albumin monipuolisilla kappalevalinnoilla, jotka vaihtelevat klassisista melodioista tunnettuihin pop-lauluihin, kuten Who Wants To Live Forever (Queen), Hallelujah (Leonard Cohen), With Or Without You (U2).
Levyn säestyksestä vastaa sinfoniaorkesteri, ja Amaury laulaa vuoroin ranskaksi, italiaksi ja englanniksi.

Amaury Vassili edustaa Ranskaa vuoden 2011 Eurovision laulukilpailussa. Kilpailukappale julkaistaan myöhemmin, ja sen esiintymiskielenä on korsikan kieli. Laulun nimi on Sognu (ransk. Le Songe), jonka suomalainen käännös on Unelma. Ranskaa edusti jo vuoden 1993 kilpailuissa korsikankielinen laulu. Tuolloin Ranskan edustaja Patrick Fiori sijoittui neljänneksi laululla Mama Corsica.

Diskografia
 2006: Nos Instants de Liberté (single)
 2009: Vincero (albumi)
 2010: Cantero (albumi)
 2012: Una parte di me (albumi)
 2014: Amaury Vassili chante Mike Brant (albumi)

Lähteet

Aiheesta muualla
Virallinen kotisivu

Ranskalaiset laulajat
Ranskalaiset oopperalaulajat
Tenorit
Ranskan euroviisuedustajat
Vuoden 2011 euroviisuedustajat
Vuonna 1989 syntyneet
Elävät henkilöt
Suicidal Emotions

Suicidsl Emotions on australialaisen yhden miehen black metal -yhtyeen Abyssic Haten ensimmäinen studioalbumi, joka on julkaistu vuonna 2000.

Kappaleet

Kokoonpano 
 Shane Rout – kaikki instrumentit

Arvostelut 
 Chronicles of Chaos: 8.5/10

Aiheesta muualla 
 
 Suicidal Emotions discogs.com -sivustolla

Lähteet 

Vuoden 2000 esikoisalbumit
Abyssic Haten albumit
Australialaiset black metal -albumit
Pasqual Maragall

Pasqual Maragall i Mira (s. 13. tammikuuta 1941 Barcelona, Katalonia) on katalonialainen poliitikko. Hän on ollut Barcelonan pormestari vuosina 1982–1997 ja Katalonian itsehallintoalueen puheenjohtaja vuosina 2003–2006. Maragall toimi myös Katalonian sosialistisen työväenpuolueen puheenjohtajana 2000–2007.

Maragall opiskeli lakia ja kauppatieteitä Barcelonan yliopistossa, ja väitteli taloustieteen  tohtoriksi vuonna 1979.

Lähteet 

Katalonian aluejohtajat
Espanjalaisten puolueiden puheenjohtajat
Pormestarit
Vuonna 1941 syntyneet
Elävät henkilöt
Punasimppu

Punasimppu eli kauppanimeltään puna-ahven (Sebastes norvegicus) vanh. (Sebastes marinus) on punaoranssi merikala.

Punasimppuja elää Pohjois-Atlantilla sekä Euroopan että Amerikan rannikoilla 100–1000 metrin syvyydessä. Nuoret yksilöt pysyttelevät usein vuonoissa ja merenlahdissa.

Se kasvaa tyypillisesti 35–40 cm pitkäksi, suurimmat tavatut yksilöt ovat olleet metrin mittaisia.

Punasimppu on Islannin tärkeimpiä saaliskaloja. Vuonna 2009 sitä pyydystettiin 39 000 tonnia.

Lähteet

Aiheesta muualla 
 Punasimpun ravintosisältö

Korusimput

nl:Sebastes norvegicus
Jarva

Jarva on suomalainen sukunimi, joka on muun muassa seuraavilla henkilöillä:
 Fjalar Jarva (1910–1978), poliisijohtaja ja hallitusneuvos. 
 Kimmo Jarva (s. 1969), kaupunginjohtaja.
 Marisanna Jarva (s. 1981), Keskustan kansanedustaja.
 Risto Jarva (1934–1977), elokuvaohjaaja.
 Sari Sirkkiä-Jarva, urheilutoimittaja.
 Taneli Jarva (s. 1975), rock-muusikko.
Lila Downs

Ana Lila Downs Sánchez (s. 19. syyskuuta 1968 Tlaxiaco, Oaxaca, Meksiko) on meksikolainen laulaja ja lauluntekijä, joka laulaa useilla kielillä, lähinnä espanjaksi ja englanniksi.

Diskografia
 1994 - Ofrenda
 1996 - Azuláo. En vivo con Lila Downs
 1999 - La Sandunga
 1999 - Trazos
 2000 - Árbol de la vida
 2001 - La Línea 
 2004 - Una sangre
 2006 - La Cantina
 2007 - Lotería Cantada (DVD)
 2008 - The Very Best Of Lila Downs (El Alma De Lila Downs) (CD+DVD)
 2009 - Ojo de Culebra
 2010 - Lila Downs y La Misteriosa "En París Live à Fip"
 2010 - Chacala (internet)

Aiheesta muualla
 Viralliset verkkosivut
 

Meksikolaiset laulajat
Vuonna 1968 syntyneet
Elävät henkilöt
Javi López

Javier "Javi" López Rodríguez (s. 21. tammikuuta 1986 Osuna, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan keskikenttäpelaaja.

Seurajoukkueura 
López on sevillalaisseura Betisin kasvatti, josta hän siirtyi vuonna 2007 Espanyolin organisaatioon. Hän teki ensiesiintymisensä katalonialaisseuran edustusjoukkueessa 4. lokakuuta 2009 ottelussa Villarrealia vastaan. Hän pelasi kuitenkin suurimman osan kaudesta 2009–2010 seuran reservijoukkueessa.

Aiheesta muualla 
 Javi Lópezin tilastot BDFutbol-sivustolla 

Espanjalaiset jalkapalloilijat
Vuonna 1986 syntyneet
Elävät henkilöt
Irlanninsammal

Irlanninsammal (Chondrus crispus) on meressä elävä punalevälaji. Sen limaiset, violetinruskeat kasvustot heiluvat aaltojen mukana. Ne voivat kasvaa 15 cm pitkiksi, ja ovat monikertaisesti haaraantuneita. Haaraosien leveys vaihtelee  suuresti. Irlanninsammalta kasvaa Atlantin rannikoilla kivien päällä matalassa vedessä.
Levästä saadaan karrageeniksi kutsuttua polysakkaridia, jota käytetään hyytelöinti- ja sakeuttamisaineena.
Sitä merkitään lisäaineena E-koodilla E407 ja käytetään esimerkiksi hammastahnoissa, makeisissa, kastikkeissa ja lääke- ja kosmetiikkavalmisteissa. Levää myös viljellään karrageenin tuotantoa varten.

Lähteet

Aiheesta muualla 
Dr. Duke's Phytochemical and Ethnobotanical Databases: Chondrus crispus 
Centre for Agriculture and Biosciences International (CABI): Chondrus crispus (carrageen) 

Punalevät
Ruoka-ainekset
Juulia Turkkila

Juulia Turkkila (s. 3. marraskuuta 1994 Helsinki) on suomalainen taitoluistelija. Hän edustaa Helsingin Luistelijoita. Turkkila kilpaili yksinluistelussa vuoteen 2016 asti ja sen jälkeen jäätanssissa Matthias Versluisin kanssa.

Turkkila aloitti taitoluistelun Helsingin Taitoluisteluklubissa vuonna 2001. Kaudella 2010–2011 hän voitti junioreiden SM-kultaa. Aikuisten SM-tasolla Turkkila on saavuttanut hopeaa kausilla 2011–2012 ja 2012–2013, kultaa kaudella 2013–2014 ja pronssia kaudella 2015–2016. Pohjoismaiden mestaruuskilpailuissa hän luisteli pronssia vuonna 2011 ja kultaa vuonna 2012.

Taitoluistelun EM-kilpailuissa 2011 Turkkila oli 15:s ja saman vuoden MM-kisoissa 20:s. Sheffieldin EM-kisoissa 2012 Turkkila oli 17:s. Saman vuoden Nizzan MM-kisoissa hän luisteli lyhytohjelmassa silloiset ennätyspisteensä (47,75) ja oli lopulta parhaana suomalaisena 18:s pistein 135,56. Vuoden 2013 EM-kilpailuissa Turkkila sijoittui 17:nneksi. Hän teki kilpailussa lyhytohjelman uudet ennätyspisteensä (51,47). Vuoden 2014 EM-kilpailuissa Turkkila oli 12:s luistellen yhteispisteiksi uuden ennätyksensä 140,31. Kausilla 2014–2015 ja 2015–2016 Turkkila kärsi loukkaantumisesta.

Yksinluistelussa Turkkilan valmentajana toimi Tarja Sipilä ja koreografeina Shae Zukiwsky ja Maria McLean.

Jäätanssissa Turkkila ja Matthias Versluis ovat nousseet Suomen parhaaksi pariksi. Vuonna 2019 he sijoittuivat Euroopan-mestaruuskilpailuissa 11:nneksi ja maailmanmestaruuskilpailuissa 16:nneksi. Vuonna 2021 he sijoittuivat MM-kilpailuissa 21:nneksi. Vuonna 2022 he joutuivat jäämään EM-kilpailuista pois, kun Turkkila sairasti joulukuussa lieväoireisen koronavirustaudin ja antoi vielä tammikuussa positiivisen testituloksen. Pekingin olympialaisissa Turkkila ja Versluis sijoittuivat 15:nneksi ja MM-kilpailuissa 12:nneksi.

Saavutukset

Yksinluistelu 

J=Junioreissa

Jäätanssi

Lähteet

Aiheesta muualla 

Suomalaiset taitoluistelijat
Jäätanssijat
Vuonna 1994 syntyneet
Elävät henkilöt
Angoulêmen sarjakuvafestivaalien parhaan albumin palkinto

Angoulêmen sarjakuvafestivaalien parhaan albumin palkinto annetaan vuosittain Angoulêmen festivaaleilla.

Palkittuja teoksia 

 1976: Hugo Pratt: La ballade de la mer salée (suom. Corto Maltese Etelämerellä)
 1977: Hans G. Kresse: Punanahka: Ukkosen herrat.
 1978: José Antonio Muñoz ja Carlos Sampayo: Alack Sinner 1; Jacques Martin: Alix: Karthagon aave
 1981: Didier Comès: Silence
 1985:  François Schuiten ja Benoît Peeters: Kuumetta Urbicandessa
 1987: Hugo Pratt ja Milo Manara: Intiaanikesä
 1988: Art Spiegelman: Maus: Selviytyjän tarina
 1989: Alan Moore ja Dave Gibbons: Vartijat
 1990: David Lloyd ja Alan Moore: V niin kuin verikosto
 1992: Bill Watterson: Lassi ja Leevi
 1993: Edith ja Yann: Basil ja Victoria: Jack
 1996: Baru: Auringon valtatie
 1996: Jeff Smith: Luupäät
 1999: Dupuy ja Berberian: Jeanin elämää
 2002: Christophe Blain: Maalari ja merirosvo: Amerikkaan
 2004: Manu Larcenet: Pieniä voittoja
 2005: Marjane Satrapi: Luumukanaa
 2006: Gipi: Merkintöjä sotatarinaa varten
 2007: Shigeru Mizuki: Nonnonbā to ore
 2008: Shaun Tan: The Arrival
 2009: Winshluss: Pinocchio
 2010: Riad Sattouf: Pascal Brutal cube, Plus fort que les plus forts
 2011: Manuele Fior: Cinq mille kilomètres par seconde
 2012: Guy Delisle: Merkintöjä Jerusalemista
 2013: Christophe Blain: Quai d’Orsay, Chroniques diplomatiques, Tome 2
 2014: Alfred: Come prima
 2015: Riad Sattouf: Tulevaisuuden arabi 1. Lapsuus Lähi-idässä (1978–1984)
 2016: Richard McGuire: Here
 2017: Philippe de Pierpont: Paysage après la bataille
 2018: Jérémie Moreau: La saga de Grimr
 2019: Emil Ferris: My Favorite Thing Is Monsters
 2020: Florent Grouazel ja Younn Locard: Révolution, tome 1 : Liberté
 2021: David L. Carlson ja Landis Blair: The Hunting Accident: A True Story of Crime and Poetry

Lähteet 

Sarjakuvapalkinnot
Chart Busters!

Chart Busters! (levyetiketin mukaan Chartbusters) on kokoelma-albumi yhdysvaltalaisen soul- ja rhythm and blues -yhtye The Impressionsin tuotannosta vuosilta 1962–1967.

Levyn on julkaissut Pickwick International, jonka toimipaikka on ollut New Yorkin Woodburyssä. Albumin on aikaisemmin julkaissut levy-yhtiö ABC–Dunhill.

Kappaleet 
A-puoli
 
 
 
 
 

B-puoli
 
 
 
 

Kappaleiden tekijä on Curtis Mayfield, paitsi kappaleen "I Need Your Love" osalta R. Brooks. Kappaletta "Meeting Over Yonder" on käsitelty elektronisesti stereofonista äänentoistoa varten.

Lähteet 

 The Impressions LP Chart Busters! (Pickwick International SPC-3502)

Vuoden 1974 kokoelma-albumit
Yhdysvaltalaiset soulalbumit
Ocean Rain

Ocean Rain on brittiläisen Echo & the Bunnymen -yhtyeen studioalbumi vuodelta 1984.

Levyn on kustantanut WEA Records Korova-levymerkillä. Se on äänitetty Pariisissa Studio Des Damesissa ja Liverpoolissa Amazon-studioilla. Äänittäjinä ovat toimineet Henri Lonstan ja Gil Norton. Norton on myös miksannut albumin yhtyeen kanssa. Äänittäjän apuna on ollut Jean-Yves. Tuotannosta ovat vastanneet kaikki mukana olleet. Orkesterin sovitukset sekä piano- ja soolosello-osuudet ovat Adam Petersin tekemiä.

Levykannen suunnittelija on Martyn Atkins ja valokuvat on ottanut Brian Griffin. Levypussissa on kuva kappaleiden äänitykseen osallistuneista klassisen musiikin soittajista.

Kappaleet 

A-puoli

 Silver
 Nocturnal Me
 Crystal Days
 The Yo Yo Man
 Thorn of Crowns

B-puoli

The Killing Moon
 Seven Seas
 My Kingdom
 Ocean Rain

Kaikki kappaleet ovat yhtyeen jäsenten Sergeant, McCulloch, Pattinson, de Freitas tekemiä. Julkaisija on Zoo Music / Warner Bros. Music Limited.

Kokoonpano 
 Will Sergeant – kitara
 Ian McCulloch – laulu, sanoitus
 Les Pattinson – bassot
 Pete de Freitas – rummut & rummut

Muiden instrumenttien soittajiksi on merkitty The Bunnymen.

Lähteet 

 Echo and The Bunnymen LP Ocean Rain (WEA Records, Korova Kode 8, 240 388-1, 1984)

Vuoden 1984 albumit
Brittiläiset rockalbumit
Jordi Pujol

Jordi Pujol i Soley (s. 9. kesäkuuta 1930 Barcelona) on katalonialainen poliitikko. Hän oli Katalonian itsehallintoalueen aluejohtaja vuodesta 1980 vuoteen 2003 ja Convergència Democràtica de Catalunya -puolueen perustaja ja puheenjohtaja vuodesta 1974 vuoteen 2003. Pujol on lääketieteen tohtori. 

Jordi Pujolilta poistettiin kaikki arvonimet vuonna 2014, kun oli käynyt ilmi, että hän oli piilottanut omaisuuttaan verottajalta yli kolmenkymmenen vuoden ajan. Convergència i Unió -puolueen maksama eläke poistettiin.

Lähteet

Aiheesta muualla 

Katalonian aluejohtajat
Espanjalaisten puolueiden puheenjohtajat
Vuonna 1930 syntyneet
Elävät henkilöt
Korson helluntaiseurakunta

Korson Helluntaiseurakunta on helluntaiseurakunta, jonka toimipiste sijaitsee Vantaan Korson suuralueen Metsolassa. 

Seurakunnan toimintamuotoina ovat seurakunnan jumalanpalvelusten ja rukouskokousten lisäksi lapsi- ja nuorisotyö, liikunta, ruoka-apu ja Israel-piiri. Seurakunnassa oli 510 jäsentä vuonna 2011. Se julkaisee jäsenlehteä jonka levikki on noin 300.

Historiaa
Seurakunta on saanut alkunsa 3. maaliskuuta 1946, kun sitä olivat perustamassa Sulo Metsämuuronen, Johannes Kandolin, Edvard Rautiainen, Yrjö Siren ja Frans Forsström. Alussa jäseniä oli 16 ja he kokoontuivat jäsenten kodissa, kunnes vuonna 1952 seurakunta sai omat tilat Myyrätie 6:ssa, jossa seurakunta nykyisinkin sijaitsee. Uskovien määrä lisääntyi ja toiminta ulottui myös Hiekkaharjuun ja Tikkurilaan, jonne muodostettiin oma rukouspiiri. Vuonna 1967 perustettiin Tikkurilan Rukoushuoneyhdistys Elim ry. Noin puolet Korson helluntaiseurakunnan jäsenistä liittyi Tikkurilan perustettuun helluntaiseurakuntaan. Korson seurakunnan tilojen käydessä pieneksi, alettiin pitää tilaisuuksia Leppäkorven koululla. Tontti Myyrätie 8:sta hankittiin ja vuonna 1984 valmistui uusi rukoushuone.

Lähteet

Aiheesta muualla 
 Korson Helluntaiseurakunta

Vantaan seurakunnat
Korson helluntaiseurakunta
Suomen helluntaiseurakunnat
Winbrick

Winbrick on peli Windows-tietokoneille. Se on versio Breakout-kolikkopelistä. Peli on shareware, eli käyttäjä saa kokeiluversioksi viisi tasoa, lisätasot vaativat rekisteröitymisen.

Winbrick96
Ensimmäisessä versiossa on muutamia ominaisuuksia, kuten yksinpeli, kaksinpeli ja tietokonetta vastaan.

Winbrick2000
Winbrick2000:ssa on enemmän ominaisuuksia, kuten kauppa sekä verkkopeli (mukaan lukien juttelutoiminto). Siinä on myös enemmän tasoja.

3DWinbrick2001
Uusin versio pelistä on 3DWinbrick2001. Se sisältää 3D-grafiikan sekä enemmän tasoja.

Windows-pelit
Mikkelin työväentalo

Mikkelin työväentalo on Mikkelin Naisvuorella (Mikonkatu 23, Mikkeli) sijaitseva asemakaavalla suojeltu rakennus, joka on alkujaan rakennettu yksityisasunnoksi. Myöhemmin Mikkelin työväenyhdistys osti rakennuksen, josta tuli Mikkelin työväentalo. Työväenyhdistyksen rakentama laajennusosa, joka käsittää muun muassa salin ja näyttämön, valmistui vuonna 1911. Mikkelin työväentalolla on merkittävä historia myös Mikkelin kulttuurielämässä.

Talon omisti pitkään Mikkelin Työväentalo Oy, ja vuosina 2007–2016 SPL-Service Oy hallinnoi toimintaa nimellä Naisvuoritalo. Nykyään talon omistaa ravintolayrittäjä Aki Hänninen, ja toimintaa harjoitetaan nimellä Kulttuuritalo Tempo.

Lähteet 

Mikkelin Työväentalo Oy:n taloustiedot (2016) Kauppalehti

Aiheesta muualla 

Mikkelin teatterin historiaa
jukkajoutsi.com/mikkeli2 

Mikkelin rakennukset ja rakennelmat
Työväentalot
Maunuksela
Pull-off

Pull-off on tapa soittaa kitaraa tai muuta kielisoitinta. Pull-offissa soitetaan kieliä vetämällä sormi nopeasti
pois otelaudalta, jolloin kieli jää soimaan.

Pull-offin vastakohta on hammer-on, jossa kielen sointi saadaan aikaan painamalla kieli nopeasti otelautaa vasten.
Nopeaa hammer-on- ja pull-off-tyylin vuorottelua kahden sävelen välillä sanotaan trilliksi.

Kitaransoittotekniikat
Ereikoússa

Ereikoússa () on Kreikan saari, joka kuuluu Jooniansaarten saariryhmään ja tarkemmin Diapontisiin saariin. Se sijaitsee Joonianmeressä Korfun saaren luoteispuolella. Saaren pinta-ala on 4,4 neliökilometriä ja asukasluku 496 (vuonna 2011).

Saarella on satama etelärannikon Pórton () kylässä. Sinne liikennöi säännöllisesti laivoja Korfun kaupungista ja Sidárista. Lisäksi saarelle pääsee esimerkiksi kalastusveneillä Korfun pohjoisrannikolta.

Ereikoússan nähtävyyksiä ovat esimerkiksi kirkot kellotorneineen sekä öljymyllyt, joissa valmistetaan yhä nykyisinkin oliiviöljyä perinteiseen tapaan. Saarella on myös majakka.

Maantiede 

Ereikoússa on osa Jooniansaaria, ja se sijaitsee noin kymmenen kilometrin päässä Korfun saaren pohjoisrannikolta. Hallinnollisesti Ereikoússa kuuluu Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Saaren korkein kohta on 120 metriä korkea Merovígli.

Saaren uimarannat sijaitsevat Pórtossa sekä Bragkínissa (). Pórton lisäksi saarella sijaitsevat myös Palaiokálivan, Toúrin, Nikolátikan, Déntran ja Fýkin asutuskeskukset.

Etymologia ja historia 

Kreikkalaisen maantieteilijän Klaudios Ptolemaioksen ja roomalaisen kirjailijan Pliniuksen ajanlaskun alkuvaiheilta peräisin olevissa teksteissä saari mainitaan nimellä Ericusa. Vanhoissa ulkomaalaisissa kartoissa saaresta käytetään myöskin nimeä Marlena, joka tulee merta tarkoittavasta sanasta mare.

Ereikoússan on sanottu autioituneen aikoinaan, mutta Paxóksen saarelta saapuneiden perheiden on kerrottu asuttaneen saaren uudelleen. Keskiaikaisten merikarttojen mukaan saari oli asutettu 1400-luvun loppuun tai 1500-luvun alkuun mennessä, sillä kartat mainitsivat esimerkiksi laivojen ankkurointipaikan ja kirkon. 

Saari oli vuoden 2010 loppuun saakka itsenäinen kyläkunta (), mutta vuoden 2011 alusta lähtien se on ollut osa Korfun kuntaa. Saarella oli vuonna 1981 yhteensä 228 asukasta ja vuonna 1991 puolestaan 334.

Lähteet

Aiheesta muualla 

 Kuvia ja tietoa saaresta 

Diapontiset saaret
Johanna Westman

Johanna Cecilia Westman (s. 11. elokuuta 1969) on ruotsalainen televisiojuontaja ja lastenkirjailija.

Westman aloitti televisiojuontajan uransa SVT:n musiikkiohjelmassa Popitopp vuonna 1992, minkä jälkeen hän on tehnyt Sveriges Televisionille useita lastenohjelmia. Näihin lukeutuvat Ekens hemlighet, Lördagsakuten, Nu är det nu ja Rätt i rutan. Hän on osallistunut myös ohjelman TV-huset tekoon. Vuonna 2005 hän juonsi Melodifestivalenin kolmannen alkukarsinnan Skellefteåssa.

Westmanin kirjoittamia lastenkirjoja ovat muun muassa Resor med Byron ja Jesus och jag. Vuonna 2000 hän teki ensimmäisen lapsille suunnatun kokkikirjansa, nimeltään Första kokboken, jota seurasi pian useita muita, muun muassa Första bakboken 2001, Första kokboken i världen 2003, Italienskt hemma hos Johanna 2005, Minsta kokboken vuonna 2006 ja Första och andra Mosboken 2007. Hän on tehnyt myös reseptikirjan Julgodis för små och stora sockerbagare vuonna 2008.

Bibliografia

Lastenkirjat
1999 – Resor med Byron, kuvitus Charlotte Ramel
2000 – Jesus och jag - Byrons berättelser, kuvitus Charlotte Ramel

Kokkikirjat
2001 – Födelsedagsboken 
2001 - Första kokboken, kuvitus Catharina Tham, valokuvat Eva Ankarvall
2003 - Första bakboken, kuvitus Catharina Tham, valokuvat Eva Ankarvall
2004 – Första kokboken i världen, kuvitus Catharina Tham, valokuvat Eva Ankarvall
2005 – Italienskt hemma hos Johanna, kuvitus Cecilia Nilson, valokuvat Klas Hjertberg
2006 – Minsta kokboken, Astrid Bobo Gandinin kanssa, valokuvat Eva Ankarvall, suunnittelija Sarah Sheppard
2007 – Första och andra mosboken, kuvittaja Kenneth Andersson, suunnittelija Ebba Bonde.
2008 – Julgodis för stora och små sockerbagare, valokuvat Eva Ankarvall
2009 – Nya första kokboken, kuvitus Catharina Tham, valokuvat Eva Ankarvall
2010 – Johanna fixar fest! Hela årets kalaskokbok, kuvitus Catharina Tham, valokuvat Eva Ankarvall
2011 – Första måltidsboken, kuvitus Rui Tenreiro

Diskografia (äänikirjojen lukijana)
2006 – Kom igen Sigge, kirjailija Lin Hallberg
2007 – April, april Sigge, kirjailija Lin Hallberg
2008 – Ridläger med Sigge, kirjailija Lin Hallberg
2009 – Simma lugnt Sigge, kirjailija Lin Hallberg

Aiheesta muualla

 
 Johanna Westmanin verkkosivut
 Rabén & Sjögren 

Ruotsalaiset juontajat
Ruotsalaiset lasten- ja nuortenkirjailijat
Vuonna 1969 syntyneet
Elävät henkilöt
Vladimir Kiršon

Vladimir Mihailovitš Kiršon (, 19. elokuuta 1902 Naltšik – 28. heinäkuuta 1938) oli neuvostoliittolainen näytelmäkirjailija.

Vladimir Kiršon syntyi juristin perheeseen. Hän osallistui Venäjän kansalaissotaan ja liittyi bolševikkipuolueeseen vuonna 1920. Vuonna 1923 hän valmistui Jakov Sverdloville nimetystä Moskovan kommunistisesta instituutista. Vuodesta 1925 lähtien hän toimi yhtenä Venäjän proletaarikirjailijoiden yhdistyksen johtajista.

Kiršonin näytelmiä ovat ajankohtaisia yhteiskunnallisia aiheita käsittelevät Konstantin Terjohin (A. Upenskin kanssa, 1926), Relsy gudjat (”Raiteet humisevat”, 1927), Gorod vetrov (”Tuulten kaupunki”, 1928), Hleb (”Leipä”, 1930), Sud (”Tuomio”, 1933), Tšudesnyi splav (”Ihmeellinen seos”, 1934) ja Bolšoi den (”Suuri päivä”, 1936). Ne ovat rakenteeltaan perinteisiä ja taiteelliselta tasoltaan vaatimattomia.

Stalinin vainojen aikana Kiršon pidätettiin ja ammuttiin syytettynä vastavallankumouksellisesta toiminnasta. Hänet on haudattu Moskovan lähelle Kommunarkan teloituspaikalle. Kirjailijan maine palautettiin vuonna 1955.

Lähteet

Neuvostoliittolaiset kirjailijat
Stalinin vainoissa kuolleet
Venäläiset näytelmäkirjailijat
Vuonna 1902 syntyneet
Vuonna 1938 kuolleet
Rurik Lindquist

Rurik Nestor Lindquist (26. tammikuuta 1870 Mikkeli – 20. marraskuuta 1950) oli suomalainen taiteilija.

Rurik Lindquist opiskeli Suomen Taideyhdistyksen piirustuskoulussa. Hän opiskeli myös Pariisissa. Professorin arvonimen hän sai vuonna 1950. Lindquist toimi johtajaopettajana Viipurin taiteenystäväin piirustuskoulussa alkaen vuodesta 1900 aina 40 vuoden ajan. Hän oli myös Viipurin taidemuseon johtaja. Ennen Viipuriin siirtymistä Lindquist Haminan kadettikoulun piirustuksenopettajana vuosina 1896–1900.

Rurik Lindquist vietti lapsuus- ja nuoruusvuotensa Hämeenlinnassa ja toimi 1890-luvulla Hämeenlinnan käsityöläiskoulun opettajana. Myöhemmin hän perusti Hämeenlinnan taidemuseon vanhaan viljamakasiiniin. Viipurin taidemuseosta vuonna 1939 evakuoidut teokset loivatkin sitten perustan taidemuseon kokoelmalle. Taideteosten evakoinnista pois sodan jaloista hän vastasi museointendenttinä. Arvokas taidekokoelma evakointiin alkuun Rautalammille Peuran museoon.

Taide 
Lindquist tauluissa näkyy Hämeenlinnan Myllymäen kaupunginosan pihoja, portteja ja puutarhoja sekä Vanajaveden rantamaisemia. Hänen maalaustensa aiheina on mm. Kannaksen, Nauvon ja Korppoon maisemat. Lindquist teki myös asetelmia ja henkilökuvia. Lindquistin taiteessa näkyy perinteiset esteettiset arvot, realistinen ilmaisu ja arkiset aiheet.

Rurik Lindquistin taidetta on nähtävillä Hämeenlinnan taidemuseossa.

Lähteet 

Rurik Lindquist taiteilijamatrikkelissa 
Hämeenlinnan taidemuseo, Rurik Lindquist  
Hämeen Sanomat 22.01.2011: Viipurin Rurik toi taidetta Hämeenlinnaan 
Etelä-Karjalan taidemuseo Viipurin Taiteenystävät ry. historiaa
Kirjav@ - Kansallisgallerian kirjaston kokoelmatietokanta, Rurik Lindquist 
 Taidetta vanhasta Viipurista, toim. Olli Valkonen, ISBN: 952-91-6929-9

Suomalaiset taidemaalarit
Suomalaiset professorin arvonimen saaneet
Taiteilijaprofessorit
Vuonna 1870 syntyneet
Vuonna 1950 kuolleet
TWAS

The World Academy of Sciences (TWAS) tai kattavammin The World Academy of Sciences for the advancement of science in developing countries, aiemmin Third World Academy of Sciences (2004 saakka) ja The Academy of Sciences for the developing world (2004–2012), on ansioihin perustuva tiedeakatemia. Sen tavoitteena on parantaa kestävää hyvinvointia tutkimuksen, koulutuksen, politiikan ja diplomatian keinoin.

Tiedeakatemian jäsenistöön kuului vuoden 2021 alussa lähes 1 300 tieteentekijää, joiden joukossa oli 12 nobelistia. Naisten osuus jäsenistöstä oli tällöin 15 prosenttia. TWAS:n viisivuotisessa nuorten tieteentekijöiden ohjelmaan (Young Affiliates) osallistujista puolet oli vaiheessa naisia. Tiedeakatemian päätoimipaikka sijaitsee Triestessä Italiassa. Organisaatiomuodoltaan TWAS on YK:n erityisjärjestö Unescon alaisuudessa toimiva ohjelmayksikkö, ja Unesco on vastannut TWAS:n taloushallinnosta vuodesta 1991.

TWAS:n perusti Nobelin fysiikanpalkinnon voittanut Abdus Salamin johtama ryhmä vuonna 1983. Italialaiset tieteentekijät ja Italian valtio on tukenut järjestöä sen perustamisesta lähtien. Myös Ruotsin ja Iranin valtiot tukevat tiedeakatemiaa useiden yhteisöjen ja yritysten ohella. Kiinan tiedeakatemialla on yhdessä TWASin kanssa kuusi osaamiskeskusta Pekingissä, joiden välityksellä se kouluttaa tutkijoita kehittyvistä maista ja osallistuu tieteellisen osaamisen ja yhteistyön kehittämiseen.

Lähteet

Aiheesta muualla
 Virallinen kotisivu
 Founding Fellows: TWAS's 42 Founding Fellows, TWAS Fellows by residence, with nationality and membership section (pdf)  (twas.org)

Tiedeakatemiat
Kestävä kehitys
The Souls

The Souls on kouvolalainen rockyhtye, joka julkaisi debyyttialbuminsa The Grand Confusion keväällä 2009. Pekka Laineen tuottama albumi sai hienon vastaanoton. Bändissä soittavat veljekset Jani (laulu, kitara) ja Toni Orpana (rummut) sekä Antti Takalo (basso, koskettimet). The Souls tunnetaan hyvänä livebändinä ja yhtye on esiintynyt myös Suomen ulkopuolella mm. Saksassa, Ruotsissa, Norjassa ja Tanskassa. Tällä hetkellä yhtye työstää kakkosalbumiaan, joka ilmestyy syksyllä 2011.

Aiheesta muualla 
Yhtyeen kotisivut 
Yhtye MySpacessa

Suomalaiset rockyhtyeet